kardosdrur/scandi-wiki huggingface dataset:
Ruby Tuesday

"Ruby Tuesday" er en sang fra The Rolling Stones som blev skrevet i 1966, af Keith Richards og muligvis Brian Jones, men krediteret som Jagger/Richards .

Guitarist Jones spillede blokfløjte, og kontrabas bliver spillet af både Bill Wyman og Keith Richards. Klaveret blev spillet af Jack Nitzsche, mens trommerne blev spillet af Charlie Watts. Mick Jagger synger, og spiller tamburin, mens Keith Richards spiller akustisk guitar .

Ifølge et interview med Keith Richards i 1971 til Rolling Stone, skrev han sangen i et hotel værelse i Los Angeles tidligt i 1966, og den handler om, ifølge Richards, en groupie han kendte. Sangens tekst omhandler en tilsyneladende frisindet kvinde. 

{{citat|Goodbye Ruby Tuesday, Who could hang a name on you? 
When you change with ev'ry new day}}

“Det er en vidunderlig sang,” fortalte Mick Jagger Jann Wenner i 1995. "Det er en virkelig dejlig melodi, virkelig. Og en ensom tekst. Ingen af delene som jeg har skrevet, men jeg nyder altid at synge den ."

Bill Wyman hævder i sin bog Rolling with the Stones, at sangen blev skrevet fuldstændig af Keith Richards. Imidlertid hævder Marianne Faithfull i hendes biografi, at sangen blev skrevet af Brian Jones, og at Keith Richards kun tilføjede mindre ændringer. Til dags dato er det kun Wyman og Faithfull, der er de eneste kilder til de påstande.

Rolling Stone kårede sangen, på deres liste over de 500 bedste sange overhovedet, til en 303. plads . Det har også fået en restaurant opkaldt efter sig . 

“Ruby Tuesday” er en populær sang, og kan finde på mange af The Stones albummer. Den blev udgivet på albummene Flowers i England, og Between The Buttons. Som live version findes den på Flashpoint. På opsamlingsalbum findes den på Through the Past, Darkly (Big Hits Vol. 2), Hot Rocks 1964-1971 og Forty Licks

 Cover version 

 Det er en af The Corrs yndlingscover numre, og de optrådte med den sammen med Ronnie Wood til deres 2002 VH1 Live in Dublin album, og den er også på deres 2006 Dreams: The Ultimate Corrs Collection .
 Kenny Rogers
 Rod Stewart
 Don Williams
 Den tyske sangerinde Nena synger efter sigende denne sang live; den er tilgængelig på hendes live DVD, men mangler stadig at blive udgivet officiel til dags dato.
 En bid af sangen blive ofte sunget af Bono sammen med "Sympathy for the Devil" under deres "Bad" til U2 koncerter, mest kendte er den der blev spillet til Live Aid i London . 
 Julian Lennon lavede også et cover af sangen, som findes på 1989 CDen Music from the Award Winning Show: The Wonder Years''.

Eksterne henvisninger 

Officiel tekst 
Se The Rolling Stones ”Ruby Tuesday” fra 1967

Fodnote 

Rolling Stones-sange
Singler fra 1967
Ratchet & Clank: Going Mobile

Ratchet & Clank: Going Mobile er et 2D spil til mobiltelefoner, udgivet i 2005.

Spillet handler om Ratchet og Clank (Ratchet & Clank) Clank, der bliver fanget ind i din mobil og prøver at slippe ud. Spillet har 8 forskellige våben (plus skiftenøkkelen) og 12 forskellige baner, inklusive en boss arena, hvor man kæmper mod Max Millian. På svagere mobiler er det ingen arena, bare næsten som et helt normalt level, og ingen Max Millian, bare en kanon, der skyder ud små blå robothunde.

Going Mobile
Computerspil fra 2005
Platformspil
Max Millian

Max Millian er skurken i den populære tv-serie Secret Agent Clank, i computerspilserien Ratchet & Clank. Han er også bossen i mobilspillet Ratchet & Clank: Going Mobile.

Første optræden: Ratchet & Clank: Up Your Arsenal

Spilfigurer
Beatservice Records

Beatservice Records er et norsk pladeselskab som specialiserer sig i elektronisk musik. Selskabet drives af Vidar Hanssen, og er ligger i Tromsø.

Band, der har kontrakt med Beatservice Records 
109th Street Connection
Addvibe
Alanïa
Anon
Atakama
B-Code
Bermuda Triangle
Bjørn Torske
Blackbelt Andersen vs Prins Thomas
Bugge Wesseltoft
Créme Fraîche
Debris
DJ Tripman
Djingo
Doc L. Junior
Download
Dynamic Bits
Elak
Elektronische Geist
Excess-3
Front Line Assembly
Frost
Gork
Illumination
Ismistik
Jackmaster Dahle
James
Jimjam
Juz-T
Kahuun
Kalle Magnus & Daniel
Kango's Stein Massiv
Kango & Thang Family
K.Y.D
Kim Hiorthøy
Kohib
Legotrip
Lindbæk & Lindstrøm
Lindstrøm
Lindstrøm & Prins Thomas
Lorenzo
Mental Overdrive
Monlope
Moonflowers
N.U.G. Feat. Easton Davis
Mudman
Neural Network
Nicolette
Nils Noa & Thomas Øverås
Nu Headz
Nubian Soul
Nood
Olav Brekke & Sideshow Jøgge
Olav Brekke Mathisen
Palace of Pleasure
Peep-Holes
Perculator
Refraïche & Sol
Rune Lindbæk
Röyksopp
Sea
Simmel
Sidsel Endresen
Sketch
Soul For Life
Syntax Erik
Tikiman
Time Of Madness
Todd Terje
Tromsdalen Funk Massive
Trulz & Robin
Tuka
Ultraviolet
Velvet Belly
Wilhelm View

Pladeselskaber fra Norge
Mohammad Mohammad Sadeq al-Sadr

Storayatollah Mohammad Mohammad Sadeq al-Sadr (arabisk: محمد محمّد صادق الصدر; Muḥammad Muḥammad Ṣādiq aṣ-Ṣadr) (23. marts 1943 – 19. februar 1999) kaldes ofte Muhammad Sadiq as-Sadr, hvilket også var hans fars navn. Al-Sadr var en prominent irakisk shiamuslimsk gejstlig og far til Muqtada al-Sadr. Han talte for en reformation af det irakiske samfund, og for løsladelsen af fængslede shiamuslimske ledere. Han blev meget populær blandt iraks shiamuslimer, men dette medførte også konkurrence med andre shia-ledere, heriblandt ayatollah Mohammed Baqir al-Hakim der var i eksil i Iran.

Al-sadr blev dræbt i den irakiske by Najaf sammen med to af sine sønner, da de kørte gennem byen. Deres bil faldt i et baghold, begge sønner blev dræbt af skud og han selv blev alvorligt såret. Han døde på hospitalet en time senere. Shiamuslimer i Irak og mange kommentatorer i resten af verden mener at Saddam Husseins Ba'ath regering var impliceret i drabet. Efter Baghdads fald i 2003 blev størstedelen af byens shia-dominerede kvarter omdøbt til Sadr City til ære for al-Sadr. Hans søn Muqtada al-Sadr baserer meget af sin magt på farens popularitet.

Noter

Eksterne henvisninger 

Politikere fra Irak
Parkometer

Et parkometer er en selvbetjeningsautomat, hvori der lægges betaling for parkering i et vist tidsrum på en nærliggende parkeringsplads.

Eksterne henvisninger 

Selvbetjeningsautomater
Parkering
Arnaldo Pambianco

Arnaldo Pambianco (født 16. august 1935 i Bertinoro, død 6. juli 2022) var en italiensk professionel landevejscykelrytter. Højdepunktet i hans karriereindtraf, da han vandt Giro d'Italia i 1961. Han repræsenterede sit land ved Sommer-OL 1956 i Melbourne, Australien.

Eksterne henvisninger 

Mandlige cykelryttere fra Italien
Giro d'Italia-vindere
Ercole Baldini

Ercole Baldini (født 26. januar 1933, død 1. december 2022) var en tidligere italiensk professionel landevejscykelrytter. 
Som amatør havde han en fantastisk sæson i 1956, hvor han individuelt forfølgelsesløb og satte ny verdensrekord i timekørsel. 

Ved OL 1956 i Melbourne stillede han op i landevejsløbet, og med sin hidtidige gode sæson var han favorit. Han sørgede for at holde sig forrest i feltet, så han kunne kontrollere udbruddene, og da der manglede omkring 50 km, stak han selv af og holdt sit soloudbrud til mål, hvor han var næsten to minutter foran de næste; franske Arnaud Geyre vandt sølv og briten Alan Jackson bronze. Efter løbet blev der nedlagt protest fra fransk og britisk side mod Baldini, idet de hævdede, at han havde fået hjælp af en en bil med fotografer. Protesten blev dog afvist, så Baldini kunne blive kåret som olympisk mester. Holdløbet blev dette år afgjort ud fra placeringerne af de fire bedste fra hvert land, og her endte Italien på en fjerdeplads.

Senere samme år blev han professionel, og han forbedrede timerekorden igen året efter. Han havde også en god sæson i 1958, hvor han vandt den samlede sejr i Giro d'Italia og blev verdensmester. Men overordnet set opnåede han dog ikke helt den succes, tilhængerne havde håbet. Han kæmpede i lange perioder med vægtproblemer og stod noget i skyggen af Fausto Coppi. Han indstillede karrieren i 1964, dels på grund af vægtproblemer, dels på grund af komplikationer efter en blindtarmsoperation.

Referencer

Eksterne henvisninger

Mandlige cykelryttere fra Italien
Giro d'Italia-vindere
Verdensmestre i landevejsløb
Deltagere for Italien ved sommer-OL 1956
Medaljevindere ved sommer-OL 1956
Cykelryttere ved sommer-OL 1956
Olympiske mestre fra Italien
Fiorenzo Magni

Fiorenzo Magni (7. december 1920 - 19. oktober 2012) var en italiensk professionel landevejscykelrytter.

Han blev født i Vaiano, i provinsen Prato (Toscana). Højdepunktet i hans karriere, kom da han vandt Giro d'Italia i 1948, 1951 og 1955, og de tre sejre (rekord) i Flandern Rundt (1949, 1950 og 1951).

Eksterne henvisninger

Mandlige cykelryttere fra Italien
Giro d'Italia-vindere
Videnskabeligt tidsskrift

Et videnskabeligt tidsskrift er et akademisk fagtidsskrift, i hvilket forskere publicerer videnskabelige artikler. For at sikre høj videnskabelig kvalitet på de publicerede artikler benytter videnskabelige tidsskrifter som regel såkaldt fagfællebedømmelse (på engelsk "peer review"), hvilket vil sige at artiklens manuskript inden det trykkes granskes af flere fagfæller og eventuelt revideres af forfatterne.

Der findes videnskabelige tidsskrifter inden for alle fagdiscipliner, også samfundsvidenskaberne og humaniora. Publicering i form af videnskabelige artikler er dog traditionelt betydeligt vigtigere inden for naturvidenskab og lægevidenskab end inden for andre akademiske fag.

Eksempler på videnskabelige tidsskrifter inden for naturvidenskab er:
Astrophysical Journal – astronomi
Nature – generel naturvidenskab
Oikos – økologi
Organic Letters – organisk kemi
Science – generel naturvidenskab

Naturvidenskab
Publikationer
Craig Lewis

Craig Lewis (født 1. oktober 1985) er en amerikansk tidligere professionel landevejsrytter.

Eksterne henvisninger 

 

Mandlige cykelryttere fra USA
Tony Martin (cykelrytter)

Tony Martin (født 23. april 1985) er en tysk tidligere professionel landevejscykelrytter, der især var kendt som en stærk tempo- og enkeltstartrytter. Han vandt blandt andet en række verdensmesterskaber i sådanne discipliner. Han vandt også syv etaper i Grand Tour-løbene, deraf fire enkeltstartetaper.

Karriere 
Martin blev professionel i 2008 og opnåede fire sejre i sin første sæson. 2011 blev en af hans bedste sæsoner, hvor han opnåede i alt tolv sejre og blandt andet tog den samlede sejr i etapeløbene Volta ao Algarve og Paris-Nice. Ved VM dette år vandt han sit første VM-guld i enkeltstart, og han endte med en femteplads på UCI's rangliste. Året efter vandt han VM-guld i både enkeltstart og holdenkeltstart, en bedrift han gentog i 2013 og 2016. Han var også med til at vinde VM-sølv første gang holdløb for blandede hold var på programmet i 2019 samt guld i denne disciplin i 2021.

Tony Martin deltog to gange i OL. Ved OL 2012 i London var han tilmeldt både i linjeløbet og enkeltstarten. Han gennemførte ikke linjeløbet, men i enkeltstarten gik det bedre. Briten Bradley Wiggins var en af de store favoritter efter at have vundet VM-sølv året forinden, mens Martin havde været plaget af skader i sæsonens løb. Ved første mellemtid førte Martin, men ved anden mellemtid havde Wiggins overhalet ham, og briten holdt til mål, hvor han sejrede med næsten trekvart minuts forspring. Martin vandt sølvet klart med et forspring på næsten et halvt minut til den anden brite, Chris Froome.

Martin stillede igen op ved OL 2016 i Rio de Janeiro]]. Igen formåede han ikke at gennemføre linjeløbet, mens han i enkeltstarten slet ikke kunne leve op til sin medalje fra legene i Beijing; han endte på en tolvteplads.

Han indstillede sin karriere efter VM i 2021.

Referencer

Eksterne henvisninger 

 www.tony-martin.de – Tony Martins officielle website

Mandlige cykelryttere fra Tyskland
Verdensmestre i enkeltstart
Deltagere for Tyskland ved sommer-OL 2012
Deltagere for Tyskland ved sommer-OL 2012
Olympiske sølvmedaljevindere fra Tyskland
Fredericia Hardcore Festival

Fredericia Hardcore Festival er en årlig begivenhed der afholdes i Ungdommens Hus i Fredericia, ofte fra slutningen af juli til starten af august. Utallige punk og metal orkestre har spillet ved festivalen. Derudover har Dansk Pro Wrestling og Comedy Fight Club også gæstet festivalen.

Hardcore Festival
Musikfestivaler i Danmark
Erich Maechler

Erich Maechler eller Erich Mächler, (født 24. september 1960 i Hochdorf) var en professionel schweizisk cykelrytter. Ved Tour de France i 1987, havde han den gule førertrøje i 6 dage.

Eksterne henvisninger 
 

Mandlige cykelryttere fra Schweiz
Jesper Pedersen

Jesper Pedersen med tilnavnet Købmand (født 23. januar 1961) er en dansk tidligere fodboldspiller og nu træner, der er træner for Danmarksserie-holdet Roskilde KFUM.

Jesper Pedersen er uddannet politimand og far til fodboldspilleren Nicklas Pedersen, der blandt andet har spillet i FC Groningen og FC Emmen.

Klubkarriere 
Som spiller opnåede han 270 ligakampe for Herfølge Boldklub.

Referencer

Eksterne henvisninger 

Fodboldspillere fra Danmark
Fodboldspillere fra Herfølge Boldklub
Fodboldspillere fra Næstved IF
Fodboldtrænere fra Danmark
Fodboldtrænere fra Herfølge Boldklub
Fodboldtrænere fra Lolland-Falster Alliancen
Fodboldtrænere fra B.93
Fodboldtrænere fra Boldklubben Skjold
Fodboldtrænere fra Amager United
Fodboldtrænere fra Holbæk B&IF
Fodboldtrænere fra Køge Nord FC
Fodboldtrænere fra Frederiksberg Alliancen 2000
Aspen-Pitkin County Airport

Aspen-Pitkin County Airport Code (IATA: ASE, ICAO: KASE) er en lufthavn i Aspen, der ligger 5 km nordvest for det centrale forrentningsdistrikt CBD of Aspen, som ligger i Pitkin Country i Colorado, USA.

Lufthavnen er en af de mindre i området og modtager mest skigæster og vandrere, da området er kendt for sine bjerge og skisportsteder, Aspen Highlands, Aspen Mountain og Snowmass.

Flyselskab og destination 
 Delta Air Lines 
 Delta Connection opereret af SkyWest (Salt Lake City)
 United Airlines
 United Express opereret af Mesa Airlines (Denver) 
 United Express opereret af SkyWest (Chicago O'Hare [sæsonbestemt], Denver, Los Angeles [sæsonbestemt], San Francisco [sæsonbestemt]) 
 US Airways 
 US Airways Express opereret af Mesa Airlines (Phoenix)

Eksterne henvisninger 

 

Bygninger, konstruktioner og anlæg i Colorado
Lufthavne i Colorado
Dansk Botanisk Forening

Dansk Botanisk Forening er en forening for dem der er interesserede i vildtvoksende planter. Foreningens formål er at fremme interessen for botanik, herunder at udforske og bevare den danske flora. Foreningen afholder foredragsaftener og ekskursioner; og udgiver medlemsbladet URT. Sammen med sine nordiske søsterforeninger afholdes årligt De Vilde Blomsters Dag i Norden for offentligheden.
Dansk Botanisk Forening drev Atlas Flora Danica projektet, som kortlagde den danske flora og som 10. december 2015 blev udgivet som bog.

Dansk Botanisk Forening blev stiftet i 1840 og er dermed Danmarks ældste, "grønne" forening.

Medlemstal (2007): ca. 1400

Referencer

Ekstern henvisning 
 Dansk Botanisk Forening

Botanisk Forening
Miljøorganisationer
Etableret i 1840
Kynologi

Kynologi er læren om hunden som dyr og redskab i menneskets tjeneste, akkurat som zoologi er læren om alle dyr. Ordet kynologi kommer af græsk kynos (hund) og logos (lære).

Kynologer (kynologistudenter) studerer hundedyrenes evolution, udvikling og mangfoldighed, adfærd og læremønster, samt historie. Temaet kynologi eksisterede ikke før i sidste halvdel af 1800-tallet, da de såkaldte hunderacer dukkede op i historien og for første gang blev organiseret, ved dannelsen af The Kennel Club i Storbritannien i 1873. I dag er den største kynologiske organisationen i verden Fédération Cynologique Internationale (FCI), som blandt andet organiserer vores egen hjemlige Dansk Kennel Klub (stiftet 1897) og en række andre nationale kennelklubber.

Zoologi
Hunde
Arsenal

Et arsenal (fra italiensk arsenale, oprindeligt fra arabisk værksted) (også tidligere tøjhus) er et anlæg for konstruktion, reparation, opbevaring og uddeling af våben og ammunition.

Et stort arsenal, som kan forny materiellet til en stor armé, omfatter kanonfabrik, vognfabrik, laboratorium, ammunitionsfabrik, våbenfabrik, teltfabrik og krudtfabrik; derudover skal anlægget have en stor opbevaringskapacitet og depoter. I mindre arsenaler kan fabrikkerne være erstattet af værksteder.

Militære anlæg
Arabiske ord og vendinger
Arsenal (flertydig)

Arsenal har flere betydninger:

 Arsenal – et anlæg for konstruktion, reparation, opbevaring og uddeling af våben og ammunition
 Arsenal F.C. – engelsk fodboldklub
 Arsenal FC-rekorder – registrerede klubrekorder
 Arsenal Stadium – tidligere stadion for den engelske fodboldklub Arsenal F.C. beliggende i Highbury
 Arsenalet (Frederiksværk) – bygning i Frederiksværk
 Arsenalet (Venedig) – et område med historiske skibsværfter og våbensmedjer i Venedig
 Arsenal (film fra 1929), en sovjetiske stumfilm
Live at Cabaret Metro 10-5-88

Live at Cabaret Metro 10-5-88 er en liveudgivelse af Smashing Pumpkins. Den er optaget ved den første Smashing Pumpkins-koncert nogensinde d. 5. oktober 1988. Live-cd'en blev udgivet i forbindelse med bandets sidste koncert samme sted d. 2. december 2000.

Der blev lavet ca. 1200 eksemplarer af cd'en, og den blev udgivet via bandets eget pladeselskab, Constantinople. Den blev givet til de fans, der var med til bandets farvelkoncert i december 2000. Derefter blev koncerten lagt ud på internettet til fri downloadning. 

Selve koncerten er optaget 5. oktober 1988 i Cabaret Metro i Chicago, USA. Det var kvartettens første koncert sammen. Billy Corgan, James Iha og D'arcy Wretzky havde ganske vist spillede tre koncerter på mindre klubber med en trommemaskine, men da trommeslager Jimmy Chamberlin endelig tilsluttede sig bandet som det fjerde og sidste medlem, var det endelige band en realitet.

Spor 

 There It Goes
 She
 My Eternity
 Under Your Spell
 Bleed
 Spiteface
 Nothing and Everything

Alle sange er skrevet af Billy Corgan.

Smashing Pumpkins-album
Livealbum fra 1988

en:The Smashing Pumpkins discography#Live albums
Greatest Hits Video Collection

Greatest Hits Video Collection er en video, der indeholder næsten alle musikvideoer fra Smashing Pumpkins. Videoen blev udgivet af Virgin Records samtidig med bandets greatest hits-plade, Rotten Apples, d. 20. november 2001.

Videoen indeholder alle bandets musikvideoer i perioden 1991 til 2000 med undtagelse af "The End Is the Beginning Is the End", da den var udgivet af Warner Brothers. Derudover indeholder videoen en kortfilm, Try, og to liveoptagelser. Greatest Hits Video Collection blev solgt i mere end 50.000 eksemplarer i USA og mere end 10.000 eksemplarer i Frankrig.

Spor 

 "Siva"
 "Rhinoceros"
 "Cherub Rock"
 "Today"
 "Disarm"
 "Rocket"
 "Rocket" (alternate)
 "Bullet with Butterfly Wings"
 "1979"
 "Zero"
 "Tonight, Tonight"
 "Thirty-three"
 "Ava Adore"
 "Perfect"
 "The Everlasting Gaze"
 "Stand Inside Your Love"
 "Try, Try, Try"
 "Geek U.S.A." (live fra 1993) 
 "Fuck You (An Ode to No One)" (live ved bandets farvelkoncert i 2000) 
 "I Am One" (ikke-tidligere udgivet musikvideo) 
 "Try" (kortfilm) 
 "Untitled"

Smashing Pumpkins-album
Album fra 2001
Estácio de Sá

Estácio de Sá (født 1520, død 20. februar 1567) var en portugisisk militærmand, der grundlagde Rio de Janeiro og var dens første generalguvernør.

Estácio de Sá kom til den portugisiske koloni Brasilien i 1563 på foranledning af generalguvernøren, hans onkel Mem de Sá, med det formål at fordrive franske kolonialister og grundlægge en by i området omkring Guanabarabugten (der også var kendt som Rio de Janeiro, da bugten første gang blev observeret af den portugiske opdagelsesrejsende Gaspar de Lemos den 1. januar 1502).

I henhold til Tordesillastraktaten (1494), der delte den nye verden mellem Spanien og Portugal, tilhørte området Portugal, men traktaten blev ikke anerkendt af Frankrig, der i 1555 under ledelse af admiral Nicolas Durand de Villegaignon (1510-1571), havde etableret en koloni, France Antarctique, syd for de eksisterende portugisiske kolonier.

Forberedelserne er besværlige og først to år senere ankom ekspeditionsstyrken til området, hvor Estácio de Sá den 1. marts 1565 grundlægger byen São Sebastião do Rio de Janeiro, i nærheden af det markante bjerg Sukkertoppen, og efterfølgende brugte den som udgangspunkt for offensiven mod franskmændene.

De næste to år bekæmper han franskmændende og deres indfødte allierede, men den 20 januar 1567, i det afgørende slag ved Uruçu-mirim, den nuværende Flamengo strand, bliver han ramt af en pil i øjet, og dør en måned senere, formodentlig af betændelse i såret.

Militærfolk
Personer fra Portugal
Todor Zhivkov

Todor Hristov Zhivkov (bulgarsk Toдор Xpиcтoв Живков) (7. september 1911 – 5. august 1998) var lederen af Bulgariens kommunistiske parti fra 1954-1989. Han var Bulgariens premierminister fra 1962 til 1971 og Bulgariens præsident fra 1971 til 1989.

Bulgariens præsidenter
Bulgariens premierministre
Guanabarabugten

Guanabarabugten  () er en havbugt i det sydøstlige Brasilien, i delstaten Rio de Janeiro.

Bugter i Atlanterhavet
Brasiliens geografi
Alagir

Alagir (, ) er en industriby i Republikken Nordossetien–Alania i det Nordkaukasiske føderale distrikt i Den Russiske Føderation beliggende i det nordlige Kaukasus. Byen ligger ved floden Ardon, ca. 54 km fra republikkens hovedstad Vladikavkaz og har  indbyggere.

Byen blev grundlagt i  af prins Mikhail Vorontsov, i nærheden af en gammel sølv- og blymine. Byen blev planlagt og bygget som en befæstet bosættelse omkring et smelteri og blev hurtigt et afgørende center for minedrift. I 1938 fik Alagir officiel status af by. Minedrift er fortsat den afgørende indtægtskilde i byen.

Befolkningsudvikling 
 1959 – 14.700
 1970 – 18.200
 1979 – 19.000
 1989 – 21.100
 1996 – 24.500
 2000 – 23.100
 2004 – 21.000
 2005 – 20.500

Referencer

Eksterne henvisninger 

 Alagir på Google Maps

Byer i Nordossetien
Etableret i 1850